วันแรกของการลงทะเบียนซิมครับใช้ประชาชนแห่ลงทะเบียน ล่าสุดมีประชาชนกว่า 400,000 รายลงทะเบียนสำเร็จแล้ว
บรรยากาศการลงทะเบียนเข้าร่วมโครงการ ชิมช้อปใช้วันแรก (23ก.ย.62) ในวันนี้ประชาชนเริ่มเข้าเว็บไซต์ www.ชิมช้อปใช้.com เพื่อลงทะเบียนรับสิทธิ์เข้าร่วมในโครงการโดยระบบจะรับลงทะเบียนได้วันละไม่เกิน 1 ล้านราย รวมทั้งสิ้นจำนวน 10 ล้านราย โดยเมื่อลงทะเบียนเสร็จจะได้รับข้อความ SMS ยืนยันสิทธิ์ภายใน 3 วัน และกรมบัญชีกลางจะโอนเงินจำนวน 1,000 บาท เพื่อนำไปใช้ท่องเที่ยวลงไปในแอปเป๋าตังเพื่อใช้จ่าย         ล่าสุดเมื่อเวลา 10:00 น.มีประชาชนเข้ามาลงทะเบียนสำเร็จแล้ว กว่า 4 แสนราย โดยประชาชนสามารถสังเกตุมุมขวาบนของหน้าเว็บลงทะเบียนเพื่อตรวจสอบจำนวนผู้ได้รับสิทธิ์ว่าได้รับสิทธิ์ไปกี่รายแล้ว ซึ่งหากเข้าหน้าเว็บไซต์ไม่ได้ให้ทำการรีเฟรสหน้าเว็บบ่อยๆ        ทั้งนี้ คุณสมบัติผู้มีสิทธิ ในโครงการชิมช้อปใช้ คือ มีบัตรประจำตัวประชาชน และเป็นบุคคลสัญชาติไทย/อายุตั้งแต่ 18 ปีบริบูรณ์ขึ้นไป ณ วันที่ลงทะเบียน/จำกัดสิทธิคนลงทะเบียน 10 ล้านคนแรกเท่านั้น (ลงทะเบียนได้ 1 ล้านคน/วัน)/ระยะเวลาลงทะเบียน 23 ก.ย.-15 พ.ย. 62        ส่วนวิธีสังเกตร้านในโครงการ ชิมช้อปใช้ ให้ดูจากสติกเกอร์ติดหน้าร้านตามจังหวัดต่างๆ นอกจากนี้เมื่อสมัครผ่านเว็บชิมช้อปใช้แล้ว จะสามารถเห็นข้อมูลร้านค้าหรือโรงแรมต่างๆ ที่เข้าร่วมโครงการทั้งหมด อย่างไรก็ตามผู้ได้รับสิทธิ์ จะต้องใช้สิทธิ์ภายใน 14 วัน โดยถ้าหากลงทะเบียนแล้วไม่ได้ใช้สิทธิ์ภายในเวลาที่กำหนด จะลงชื่อซ้ำอีกครั้งไม่ได้